พี่มาก..พระโขนง

พี่มาก..พระโขนง เป็นภาพยนตร์ไทยแนวโรแมนติก ตลก สยองขวัญเหนือธรรมชาติ ที่ออกฉายในปี พ.ศ. 2556  ซึ่งดัดแปลงจากเรื่องแม่นากพระโขนง ผีพื้นบ้านไทย กำกับและเขียนบทโดย บรรจง ปิสัญธนะกุล นำแสดงโดย มาริโอ้ เมาเร่อ ดาวิกา โฮร์เน่ ณัฏฐพงษ์ ชาติพงศ์ พงศธร จงวิลาส อัฒรุต คงราศรี และ กันตพัฒน์ สีดา ภาพยนตร์เรื่องนี้ถือได้ว่าประสบความสำเร็จทั้งการทำเงิน เป็นภาพยนตร์ที่ทำเงินสูงสุดในประเทศไทย และเป็นภาพยนตร์ทำเงินสูงที่สุดของจีทีเอช แทนที่ ATM เออรัก..เออเร่อ (2555) ที่ทำสถิติเดิมไว้

นักแสดง
 นักแสดงนำ
 มาริโอ้ เมาเร่อ รับบท พี่มาก (พี่มาร์ค) 
 ดาวิกา โฮร์เน่ รับบท แม่นาก
 กันตพัฒน์ สีดา รับบท เอ
 ณัฏฐพงษ์ ชาติพงศ์ รับบท เต๋อ
 อัฒรุต คงราศรี รับบท ชิน
 พงศธร จงวิลาส รับบท เผือก

 นักแสดงรับเชิญ 
 ศรัทธา ศรัทธาทิพย์ รับบท ลุงอ่ำ พ่อค้าขายปลา
 ศิรินุช เพ็ชรอุไร รับบท เปรียก เจ้าของร้านยาดอง
 ฌอห์ณ จินดาโชติ รับบท ปิง ลูกเจ้าของร้านยาดอง
 นิมิตร ลักษมีพงศ์ รับบท เจ้าของบ้านผีสิง
 วลัชณัฏฐ์ ประภานันยศอนันต์ (หยอง ลูกหยี) รับบท หลวงพ่อ
 ศรีหลอด สีใส รับบท ลูกค้าที่เข้าไปเล่นบ้านผีสิง

งานสร้างและการผลิต

 การคัดเลือกนักแสดง 
บรรจง ปิสัญธนะกูล ผู้กำกับภาพยนตร์ มีแนวคิดที่จะนำนักแสดงจากผลงานที่เขาเคยกำกับ ที่แสดงโดย ฟรอย เผือก เชน บอมบ์ จาก “คนกลาง” ใน สี่แพร่ง และ “คนกอง” ในห้าแพร่ง มาร่วมแสดงในผลงานภาพยนตร์ให้น่าสนใจ เต๋อ ฉันทวิชช์ ที่มาร่วมเขียนบท เสนอแนวคิดให้ทำเป็นนางนาก บรรจงก็เห็นด้วย เพราะคิดว่าน่าสนใจ คนดูคงประหลาดใจ โดยเขาจะนำตำนานแม่นากมาทำเป็นหนังย้อนยุคในมุมมองใหม่ ตีความใหม่ และสร้างภาพยนตร์ย้อนยุคที่ไม่จำเป็นต้องถูกต้องร้อยเปอร์เซนต์ ผนวกกับเสื้อผ้า ทรงผมออกแนวแฟชั่น และบรรยากาศ อารมณ์ ให้รู้สึก สนุก ตลก ปนสยอง

ตัวละครพี่มาก บรรจงเลือกมาริโอ้ เพราะเคยได้ร่วมงานโฆษณาด้วยกันมาก่อน และเห็นว่ามาริโอ้เล่นได้หลากหลาย และเห็นว่าคนส่วนใหญ่เมื่อคิดถึงพี่มาก จะนึกถึงผู้ชายหน้าไทย ๆ หากเป็นมาริโอ้ คงแปลกดี และเมื่ออยู่กับตัวละคร 4 คนข้างต้นคงสนุกดี

 บทภาพยนตร์ 
บทภาพยนตร์เรื่องนี้ ฉันทวิชช์ ร่วมเขียนกับบรรจง และนนตรา คุ้มวงศ์ ใช้เวลาเขียนบทประมาณปีครึ่ง ได้แนวคิดแรกจากบรรจงเรื่องการตีความใหม่ ในการนำเสนอในมุมมองของพี่มาก และได้เพื่อน 4 คนมาสร้างสีสัน ก่อนเขียนบทฉันทวิชช์ได้อธิษฐาน ขอพรย่านาคว่า บทที่เขียนเราต้องการสร้างความสุขให้กับผู้ชม ไม่ได้ต้องการลบหลู่ 

 งบประมาณทุนสร้าง 
พี่มาก..พระโขนง ใช้ทุนในการสร้าง 65 ล้านบาท"ขำ ๆ 300ล้าน"ล้อมวงฮากับ4เกลอพี่มาก...พระโขนง posttoday.com ในการผลิตใช้งบประมาณ 30 ล้านกว่าบาท โดยเฉพาะที่ต้องสร้างเรือนไทย 2 หลังที่สร้างขึ้นใหม่ รวมถึงในฉากอื่นที่ต้องสร้างขึ้นมาใหม่หมด เช่น ฉากงานวัด ฉากสงคราม ขณะที่ค่าโฆษณาราว 20 ล้านบาทขึ้นไป"จีทีเอช" เตรียมส่ง "พี่มาก...พระโขนง" หวังทำสถิติรายได้สูงสุด

 สถานที่ถ่ายทำ 
ภาพยนตร์เรื่องนี้ถ่ายทำที่ริมคลองเขิน จังหวัดสมุทรสงคราม โดยสร้างเรือนไทยเพื่อการถ่ายทำโดยเฉพาะมาริโอ้ เมาเร่อ ในภาพเบื้องหลังชุดแรกจากกองถ่าย ‘พี่มาก…พระโขนง’ บ้านของมากและนาคได้รับแรงบันดาลใจจากภาพถ่ายโบราณ และบ้านเพื่อนพี่มาก ที่อยู่ฝั่งตรงข้าม ในเนื้อเรื่องบ้านมากและนากอยู่บริเวณหัวโค้งพี่มาก..พระโขนง ตามหาบ้านพี่มาก ฉากงานวัด ฝ่ายศิลป์ได้สร้างฉากบริเวณลานโล่ง ๆ ที่จังหวัดสิงห์บุรีพี่มาก..พระโขนง เนรมิตฉากงานวัดแบบจัดเต็ม!

 เพลงและดนตรีประกอบภาพยนตร์ 
เพลงประกอบของภาพยนตร์ นำเพลง "อยากหยุดเวลา" ของศรัณย่า ส่งเสริมสวัสดิ์ มาขับร้องใหม่โดย อีฟ ปานเจริญและเพลง "ขอมือเธอหน่อย" ต้นฉบับของนันทิดา แก้วบัวสาย ขับร้องโดย มาริโอ้ เมาเร่อ, กันตพัฒน์ สีดา, ณัฏฐพงษ์ ชาติพงศ์, อัฒรุต คงราศรี และพงศธร จงวิลาส และดนตรีประกอบจากหัวลำโพงริดดิมที่เคยได้รับรางวัลสาขาการทำดนตรีประกอบภาพยนตร์มาแล้ว ร่วมกับชาติชาย พงศ์ประภาพันธุ์ นักประพันธ์เพลงที่เคยประพันธ์เพลงประกอบภาพยนตร์นางนาก ที่วิสูตร พูลวรลักษณ์ ผู้บริหารจีทีเอชปัจจุบันเป็นผู้อำนวยการสร้างในนามไท เอ็นเตอร์เทนเมนต์ปรากฏการณ์ “พี่มากฯ ฟีเวอร์” GTH รวยมาก4 วันฟัน 100 ล้าน!  ASTVผู้จัดการออนไลน์

 การตอบรับ 
 ด้านการตลาด 
ด้านการตลาด วิสูตร พูลวรลักษณ์ ประธานกรรมการบริหารค่ายจีทีเอช อธิบายการตลาดของภาพยนตร์เรื่องนี้ คือ การทำให้คนดูเข้าใจอย่างชัดเจนว่า "คอนเซ็ปต์" กับ "หน้าหนัง" เป็นอย่างไร และจะพบอะไรกับ "เนื้อใน" บ้างวิสูตร พูลวรลักษณ์ แง้มสูตรหนัง 300 ล้าน พี่มาก...พระโขนง ประชาชาติธุรกิจออนไลน์ มีการระดมประชาสัมพันธ์ผ่านช่องทางต่าง ๆ หรือการตลาดรอบด้าน และการตลาดแบบปากต่อปาก
นันทขว้าง สิรสุนทร, หนังโรงเล็ก:เรื่องของเรื่องก็คือว่า...  คมชัดลึกจับตาปัจจัยหนังไทย 300 ล้าน ผ่าน "พี่มากพระโขนง"  สถานีโทรทัศน์ไทยพีบีเอส ที่ทำให้เกิดการแบ่งปันในโซเชียลเน็ตเวิร์ก เช่น มีการออกคลิปวิดีโอ "ฮาร์เลมเชก" ก่อนภาพยนตร์ฉาย ต่อมาหลังภาพยนตร์ฉาย 1 อาทิตย์ ออกคลิปวิดีโอสอนเต้นท่า "เพลงกองพัน"โซเชียลจุดกระแส 'พี่มากพระโขนง' บอกปากต่อปาก รายได้เหยียบ300ล้าน! ไทยรัฐ เมื่อภาพยนตร์มีรายได้ใกล้ 200 ล้านบาท นักแสดงเต้น "ควีโยมี" ซึ่งกำลังเป็นที่นิยมอยู่ในขณะนั้น ในงานฉลองความสำเร็จพี่มาก..ขา ฮาสู่ 200 ล้าน จีทีเอช จัดใหญ่ เซอร์ไพร์สโชว์สุดฮา!! และเมื่อภาพยนตร์มีรายได้ทั่วประเทศใกล้ 1,000 ล้านบาท จีทีเอชได้จัดงาน "๑๐ ล้านคนดู ๑๐๐๐ ล้านรายได้ ๑๐๐๐๐ ล้าน คำขอบคุณ" ในวันที่ 29 พฤษภาคม 2556 ณ เรโทร ไลฟ์ คาเฟ่ ศูนย์การประชุมแห่งชาติสิริกิติ์ โดยผู้กำกับและนักแสดงนำทั้งหมดได้ร่วมเต้นเพลงกองพันด้วย

 การออกฉายและรายได้ 
พี่มาก..พระโขนง ออกฉายรอบสื่อมวลชนเมื่อวันที่ 26 มีนาคม 2556 ณ พารากอนซีนีเพล็กซ์ สยามพารากอน และฉายรอบทั่วไปในตั้งแต่วันที่ 28 มีนาคม 2556 วันแรกทำรายได้ 21.20 ล้านบาท เป็นภาพยนตร์ไทยที่สร้างรายได้เมื่อเปิดตัวในวันที่ไม่ใช่วันหยุดสูงที่สุด นอกจากนี้ ยังสร้างรายได้ในวันจันทร์ที่ไม่ใช่วันหยุดสูงเป็นประวัติการณ์“พี่มาก..พระโขนง” ทุบสถิติหนัง “วันจันทร์”ชนะหนังทุกเรื่อง ทั้ง “ไทย” และ “เทศ”

เมื่อสิ้นสัปดาห์แรก (สี่วันแรกหลังจากฉายรอบทั่วไป) ติดอันดับ 1 ของบอกซ์ออฟฟิสประเทศไทยThailand Box Office March 28–31, 2013 boxofficemojo มีรายได้ 106.3 ล้านบาท ในสัปดาห์ที่ 2 ของการเข้าฉาย ยังคงครองอันดับ 1 ของบอกซ์ออฟฟิสประเทศไทยThailand Box Office April 4–7, 2013 boxofficemojo แม้มีภาพยนตร์ฟอร์มใหญ่เข้า อย่างภาพยนตร์เรื่อง คู่กรรม การออกฉายของภาพยนตร์ฟอร์มใหญ่ วิสูตร พูลวรลักษณ์ ประธานกรรมการบริหาร บริษัท จีทีเอช จำกัด มองว่า ไม่ใช่การแย่งรายได้ แต่เป็นการกระตุ้นอุตสาหกรรม"จีทีเอช" มั่นใจ"พี่มาก"โกย300ล. ไม่หวั่น"คู่กรรม"ฉายชน มองเป็นเรื่องดี มติชน เมื่อจบปลายสุดสัปดาห์ที่ 2 (เข้าฉายได้ 11 วัน) ทำรายได้สะสม 261 ล้านบาท พี่มาก..พระโขนง มีรายได้สะสมมากกว่า ATM เออรัก เออเร่อ (150.11 ล้านบาท) จึงนับเป็นภาพยนตร์ที่สร้างรายได้มากที่สุดของจีทีเอช และเป็นหนึ่งในภาพยนตร์ไทยที่ทำเงินสูงสุดThailand Yearly Box Office www.boxofficemojo.com ALL-TIME THAILAND BOX OFFICE www.boxofficemojo.com 

ในปลายสุดสัปดาห์ที่ 3 ซึ่งอยู่ในช่วงวันสงกรานต์ (11-14 เมษายน) ยังคงครองอันดับ 1 บอกซ์ออฟฟิสประเทศไทยเป็นสัปดาห์ที่ 3 มีรายได้รับรวม 380.0 ล้านบาทอันดับหนังทำเงินในบ้านเราประจำสุดสัปดาห์ที่ 11-14 เม.ย. 2556  นิตยสารเอนเตอร์เทน เมื่อสิ้นสุดสัปดาห์ที่ 4 (18-21 เมษายน) ยังคงครองอันดับ 1 บอกซ์ออฟฟิสประเทศไทยเป็นสัปดาห์ที่ 4 มีรายได้รับรวม 470.0 ล้านบาทThailand Box Office 18-21 เม.ย. 2556  นิตยสารเอนเตอร์เทน ในสุดสัปดาห์ที่ 25- 28 เมษายน คงครองอันดับ 1 บอกซ์ออฟฟิสประเทศไทยเป็นสัปดาห์ที่ 5 มีรายได้รับรวม 510.0 ล้านบาทอันดับหนังทำเงินในบ้านเราประจำสุดสัปดาห์ที่ 25- 28 เม.ย. 2556  นิตยสารเอนเตอร์เทน ในสุดสัปดาห์ที่ 6 ภาพยนตร์เรื่อง ไอรอนแมน 3 เข้าฉายสัปดาห์แรกโดยติดอันดับ 1 บอกซ์ออฟฟิสประเทศไทย ทำให้ พี่มาก..พระโขนง ตกจากอันดับ 1 มีรายได้รวม 530 ล้านบาทอันดับหนังทำเงินในบ้านเราประจำสุดสัปดาห์ที่ 2-5 พ.ค. 2556  นิตยสารเอนเตอร์เทน ในสุดสัปดาห์ที่ 7 ตกมาอยู่อันดับ 4 บอกซ์ออฟฟิสประเทศไทย มีรายได้รับรวม 550.0 ล้านบาทอันดับหนังทำเงินในบ้านเราประจำสุดสัปดาห์ที่ 9-12 พ.ค. 2556  นิตยสารเอนเตอร์เทน ในสุดสัปดาห์ 16-19 พฤษภาคม (สัปดาห์ที่ 8) ตกมาอยู่อันดับ 5 บอกซ์ออฟฟิสประเทศไทย มีรายได้รับรวม 568.55 ล้านบาทอันดับหนังทำเงินในบ้านเราประจำสุดสัปดาห์ที่ 16-19 พ.ค. 2556  นิตยสารเอนเตอร์เทน

สำหรับในต่างประเทศ พี่มาก..พระโขนง ออกฉายในประเทศอินโดนีเซีย ประเทศแรก ออกฉายรอบทั่วไปวันที่ 5 เมษายน โดยฉายรอบกาล่า ณ โรงภาพยนตร์บลิทซ์เมกะเพล็กซ์ ศูนย์การค้าแกรนด์อินโดนีเซีย กรุงจาการ์ตา พร้อมกับการพบปะทีมนักแสดงและผู้กำกับ ในวันที่ 7 เมษายน บัตรถูกจองเต็มทุกใบตั้งแต่เปิดทำการจอง ถัดมาคือ ฮ่องกง ออกฉายวันที่ 16 พฤษภาคม, ซิดนีย์ ออสเตรเลีย ออกฉายวันที่ 18-26 พฤษภาคม, กัมพูชา ออกฉายวันที่ 23 พฤษภาคม, มาเลเซีย ออกฉายวันที่ 6 มิถุนายน, สิงคโปร์ ออกฉายวันที่ 13 มิถุนายน,ลาว ออกฉายวันที่ 15 มิถุนายน, ไต้หวัน ออกฉายวันที่ 9 สิงหาคมการออกฉายในประเทศต่าง ๆ ของพี่มาก พระโขนง ทวิตเตอร์อย่างเป็นทางการของจีทีเอช

พี่มาก...พระโขนง เป็นภาพยนตร์ไทยเรื่องแรกที่ฉายในระบบ 4DX โดยประเดิมฉายที่ประเทศไต้หวันในวันที่ 28 มิถุนายน 2556 ส่วนในประเทศไทยมีกำหนดเข้าฉายในวันที่ 18-21 กรกฎาคม ปีเดียวกัน ณ โรงภาพยนตร์ เอไอเอส โฟร์ดีเอกซ์ พารากอนซีนีเพล็กซ์ และเมเจอร์ซีนีเพล็กซ์ รัชโยธินพี่มาก..พระโขนง เข้าฉายอีกครั้ง!!ในระบบ 4DX

 คำวิจารณ์ 

ในด้านเสียงวิจารณ์ อำนาจ เกิดเทพจากผู้จัดการออนไลน์ กล่าวว่า หากนำโจทย์ที่ตั้งไว้ว่าจะทำหนังเรื่องนี้โดยใช้ "ตลก" นำหน้านั้นถือเป็นอะไรที่น่าสนใจไม่น้อยอำนาจ เกิดเทพ, จาก "พี่มาก พระโขนง" ถึง "คู่กรรม" จะดูหนังหรือดูคน  ผู้จัดการออนไลน์ นันทขว้าง สิรสุนทร มองเห็นจุดแข็งของ พี่มาก..พระโขนง มาจากผู้กำกับที่เป็นคนกำหนดทิศทางของหนัง ทั้งบท การแสดง การคัดเลือกนักแสดง การออกแบบการผลิต ฯลฯ ทำให้เข้าใจคนดูหนังยุคนี้อย่างลึก ซึ่งทำให้การวางจังหวะของหนัง การวางมุกต่าง ๆ น่าจะโดนใจคนดูนันทขว้าง สิรสุนทร, ศึก 3 เหล่าทัพ 400 ล้าน !  กรุงเทพธุรกิจ อภินันท์ บุญเรืองพะเนา มองว่าสิ่งที่ยอดเยี่ยมของภาพยนตร์ที่บอกเล่าเรื่องราวของตำนานแม่นาก พระโขนง เรื่องนี้คือการกล้าที่จะริเริ่มอะไรใหม่ ๆ ไม่ว่าจะเป็นการเปลี่ยนมุมมองจากตัวนากมาเป็นมาก ซึ่งผู้สร้างก็กล้าฉีกขนบตั้งแต่การตั้งชื่อเรื่องเลยทีเดียวปรากฏการณ์ “พี่มากฯ ฟีเวอร์” GTH รวยมาก4 วันฟัน 100 ล้าน!  นิตยสาร ASTV ผู้จัดการสุดสัปดาห์ ฉบับที่ 183 วันที่ 6 - 12 เมษายน 2556 อัญชลี ชัยวรพร กล่าวว่า พี่มาก..พระโขนง น่าจะอยู่ในลักษณะของการเขียนใหม่ขยายและเน้นจุดเก่าบางเรื่อง พร้อมทั้งเสนอมุมมองพี่มากในตอนจบ พี่มากพระโขนง ตำนานที่จัดระเบียบใหม่  โดย อัญชลี ชัยวรพร วันที่ 31 มีนาคม 2556

นิตยสาร เดอะ ฮอลลีวูด รีพอร์ตเตอร์ ซึ่งมีเนื้อหาเกี่ยวกับอุตสาหกรรมภาพยนตร์ในสหรัฐอเมริกา ได้นำโปสเตอร์ภาพยนตร์ พี่มาก..พระโขนง ขึ้นปกฉบับพิเศษ เทศกาลหนังเมืองคานส์ ซึ่งบทความในเล่มรายงานถึง "การแข่งขันของอุตสาหกรรมภาพยนตร์ในเอเชียตะวันออกเฉียงใต้ว่าเป็นตลาดที่น่าจับตามองอย่างยิ่ง โดยเฉพาะประเทศไทยที่แต่เดิมภาพยนตร์ฮอลลีวู้ดครองสัดส่วนรายได้ต่อปีมากกว่าเกือบเท่าตัว แต่ในระยะหลัง ๆ ภาพยนตร์ไทยได้รับความนิยมอย่างมาก จนให้รายได้ตีตื้นภาพยนตร์ฮอลลีวู้ดอย่างกระชั้น โดยเฉพาะภาพยนตร์เรื่อง พี่มาก..พระโขนง ของค่ายจีทีเอช

 รางวัล 

 ผู้มอบรางวัล สาขารางวัล ผู้รับ ผลการตัดสินทีวีพูลสตาร์ปาร์ตี้อวอร์ดส์ 2013 ขวัญใจวัยทีนดาวิกา โฮร์เน่ เกิด อวอร์ด ครั้งที่ 2 เกิดมาเปรี้ยง  เกิดที่สุด  คู่เกิด มาริโอ้ เมาเร่อดาวิกา โฮร์เน่  เกิดมาฮา ณัฏฐพงษ์ ชาติพงศ์พงศธร จงวิลาสอัฒรุต คงราศรีกันตพัฒน์ สีดา  เกิดอวอร์ดแห่งปี มาริโอ้ เมาเร่อ สยามดารา สตาร์ส อวอร์ดส์ 2013 ภาพยนตร์ไทยยอดเยี่ยม จีทีเอช  ผู้กำกับภาพยนตร์ยอดเยี่ยม บรรจง ปิสัญธนะกุล  นักแสดงนำหญิงยอดเยี่ยมดาวิกา โฮร์เน่  สยามดารา สตาร์ส ป็อปปูลาร์ หญิง  นักแสดงนำชายยอดเยี่ยมมาริโอ้ เมาเร่อ  สยาม ดาราสตาร์ส ป็อปปูลาร์ ชาย  จอมขโมยซีน ณัฏฐพงษ์ ชาติพงศ์พงศธร จงวิลาสอัฒรุต คงราศรีกันตพัฒน์ สีดา  Seventeen Teen Choice 2013 หนุ่มฮอตแห่งปี มาริโอ้ เมาเร่อ   สาวสุดฮอตแห่งปี ดาวิกา โฮร์เน่  สตาร์พิกส์ ไทยฟิล์ม อวอร์ด ครั้งที่ 11 ภาพยนตร์ยอดเยี่ยม จีทีเอช  ผู้กำกับภาพยนตร์ยอดเยี่ยม บรรจง ปิสัญธนะกูล  ผู้แสดงนำชายยอดเยี่ยม มาริโอ้ เมาเร่อ  ผู้แสดงสมทบชายยอดเยี่ยม พงศธร จงวิลาส  บทภาพยนตร์ยอดเยี่ยม นนตรา คุ้งวงษ์บรรจง ปิสัญธนะกุลฉันทวิชช์ ธนะเสวี  ลำดับภาพยอดเยี่ยม ธรรมรัตน์ สุเมธศุภโชค  กำกับศิลป์ยอดเยี่ยม อรรคเดช แก้วโคตร  ดนตรีประกอบยอดเยี่ยม ชาติชาย พงศ์ประภาพันธ์หัวลำโพงริดดิม  ภาพยนตร์ยอดนิยม จีทีเอช ภาพยนตร์แห่งชาติ สุพรรณหงส์ ครั้งที่ 23 ภาพยนตร์ยอดเยี่ยม จีทีเอช  ผู้กำกับภาพยนตร์ยอดเยี่ยม บรรจง ปิสัญธนะกุล  ผู้แสดงนำหญิงยอดเยี่ยม ดาวิกา โฮร์เน่  ผู้แสดงสมทบชายยอดเยี่ยม พงศธร จงวิลาสณัฏฐพงษ์ ชาติพงศ์อัฒรุต คงราศรี  บทภาพยนตร์ยอดเยี่ยม นนตรา คุ้งวงษ์บรรจง ปิสัญธนะกุลฉันทวิชช์ ธนะเสวี  ถ่ายภาพยอดเยี่ยม นฤพล โชคคณาพิทักษ์  ลำดับภาพยอดเยี่ยม ธรรมรันต์ สุเมธศุภโชค  ดนตรีประกอบยอดเยี่ยม ชาติชาย พงศ์ประภาพันธ์หัวลำโพงริดดิม  บันทึกเสียงและผสมเสียงยอดเยี่ยม บริษัท กันตนา ซาวน์ สตูดิโอ จำกัด  กำกับศิลป์ยอดเยี่ยม อรรคเดช แก้วโคตร   เทคนิคพิเศษการแต่งหน้ายอดเยี่ยม พิเชษฐ วงศ์จันทร์สม  ออกแบบเครื่องแต่งกายยอดเยี่ยม สุธี เหมือนวาจา  เทคนิคการสร้างภาพพิเศษยอดเยี่ยม บริษัท โอเรียลทัล โพสต์ จำกัด MThai Top Talk-about 2014 ภาพยนตร์ที่ถูกกล่าวถึงมากที่สุด จีทีเอช ชมรมวิจารณ์บันเทิง ครั้งที่ 22 ภาพยนตร์ยอดเยี่ยม จีทีเอช  ผู้กำกับภาพยนตร์ยอดเยี่ยม บรรจง ปิสัญธนะกูล  ผู้แสดงนำชายยอดเยี่ยม มาริโอ้ เมาเร่อ  ผู้แสดงสมทบชายยอดเยี่ยม อัฒรุต คงราศรี  บทภาพยนตร์ยอดเยี่ยม นนตรา คุ้งวงษ์บรรจง ปิสัญธนะกุลฉันทวิชช์ ธนะเสวี  ลำดับภาพยอดเยี่ยม ธรรมรันต์ สุเมธศุภโชค  ถ่ายภาพยอดเยี่ยม นฤพล โชคคณาพิทักษ์  กำกับศิลป์ยอดเยี่ยม อรรคเดช แก้วโคตร  ดนตรีประกอบยอดเยี่ยม ชาติชาย พงศ์ประภาพันธ์หัวลำโพงริดดิม  ภาพยนตร์ที่ทำเงินสูงสุดในรอบปี 2556 จีทีเอช The Nine Fever Awards 2014 Thai Movie Fever จีทีเอช คมชัดลึก อวอร์ด ครั้งที่ 11 นักแสดงสมทบชายยอดเยี่ยม พงศธร จงวิลาส  ผู้กำกับภาพยนตร์ยอดเยี่ยม บรรจง ปิสัญธนะกูล สมาคมผู้กำกับภาพยนตร์ไทย ครั้งที่ 4 รองภาพยนตร์ยอดเยี่ยม จีทีเอช  ผู้กำกับภาพยนตร์ยอดเยี่ยม บรรจง ปิสัญธนะกูล KAZZ Awards 2014 ภาพยนตร์ยอดนิยม จีทีเอช ไนน์เอ็นเตอร์เทน อวอร์ดส์ ครั้งที่ 7 ภาพยนตร์แห่งปี จีทีเอช : บรรจง ปิสัญธนะกูล  นักแสดงชายแห่งปี มาริโอ้ เมาเร่อ  ทีมงานสร้างสรรค์แห่งปี ทีมเขียนบทภาพยนตร์  ทีมกำกับศิลป์   Daradaily The Great Award 2013 ภาพยนตร์ที่สุดแห่งปี 2013  จีทีเอช  ดารานำชาย สาขาภาพยนตร์ที่สุดแห่งปี  มาริโอ้ เมาเร่อ   ดารานำหญิง สาขาภาพยนตร์ที่สุดแห่งปี ดาวิกา โฮร์เน่ 

 ดูเพิ่ม 
 แม่นากพระโขนง
 นางนาก

 อ้างอิง 

แหล่งข้อมูลอื่น

 พี่มาก..พระโขนง  ข่าวพี่มาก..พระโขนง
 เว็ปไซต์ภาพยนตร์
 พี่มาก..พระโขนง  ที่ไทยซีนีม่า
 Movie review



หมวดหมู่:ภาพยนตร์โดยจีทีเอช
หมวดหมู่:ภาพยนตร์รักไทย
หมวดหมู่:ภาพยนตร์ผีไทย
หมวดหมู่:ภาพยนตร์ตลกไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ไทยที่ออกฉายในปี พ.ศ. 2556
หมวดหมู่:ภาพยนตร์ที่กำกับโดย บรรจง ปิสัญธนะกูล
หมวดหมู่:แม่นากพระโขนง
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์ตลกสยองขวัญไทย